યહૂદી સમાજે ઈઝરાયેલ દેશ બનતા અગાઉ પોતાની એક આગવી શિક્ષણ પદ્ધતિ વિકસાવી હતી. જેને ઈઝરાયેલની આઝાદી બાદ મોટાપાયે લાગુ કરવામાં આવી. જે અંતર્ગત પાંચથી ચૌદ વર્ષના બાળકો માટે શિક્ષણ મફત અને ફરજિયાત કરી દેવાયું. આગળ જતા ૧૯૭૮થી ૧૬ વર્ષ સુધી અને પછી ૧૮ વર્ષ સુધી લંબાવાયું. સાંસ્કૃતિક અને કલાત્મક પ્રવૃત્તિઓને પણ ઉત્તેજન અપાયું. જેમાં મધ્ય પૂર્વ, ઉત્તર આફ્રિકા અને પશ્ચિમી તત્વોનું મિશ્રણ હતું. દુનિયાભરમાંથી આવેલા યહૂદીઓએ ન માત્ર પોતાના સમાજની ખાસ પરંપરાઓ, પરંતુ અગાઉ જ્યાં તેઓ રહેતા હતા ત્યાંની સંસ્કૃતિને પણ સાથે રાખી.